মাশরাফির সতর্ক বার্তা -Deshebideshe
ঢাকা, ২২ মে- আসন্ন বিশ্বকাপে দলকে নিয়ে অতিমাত্রায় উচ্চাশা না করতে সমর্থকদের সতর্ক করে দিয়েছেন বাংলাদেশ অধিনায়ক মাশরাফি বিন মর্তুজা। তার এই বক্তব্যে দলকে নিয়ে অতিমাত্রায় আবেগপ্রবণ হয়ে উঠা সমর্থকদের প্রত্যাশায় যেন ঠান্ডা জল ঢেলে দিলেন টাইগার অধিনায়ক।
বিশ্বকাপ শুরুর আগে স্বাগতিক আয়ারল্যান্ড ও ওয়েস্ট ইন্ডিজকে হারিয়ে ত্রিদেশীয় সিরিজ জয় করায় বাঁধভাঙ্গা উচ্ছ্বাসে ভেঙ্গে পড়েছে টাইগার সমর্থকরা। বহু জাতীয় কোন টুর্নামেন্টে এটি ছিল বাংলাদেশের প্রথম শিরোপা।
তবে বিশ্বকাপের গ্রুপ পর্বে বাংলাদেশকে শুরুতেই প্রথম তিন ম্যাচে লড়তে হবে দক্ষিণ আফ্রিকা, নিউজিল্যান্ড ও র‌্যাংকিংয়ের শীর্ষে থাকা স্বাগতিক ইংল্যান্ডের বিপক্ষে। দেশে ছুটি কাটিয়ে মঙ্গলবার ফের ইংল্যান্ডের পথে যাত্রা শুরু করার আগে মাশরাফি সাংবাদিকদের বলেন, ‘ টুর্নামেন্টটা আমাদের জন্য বেশ কঠিন হবে। কারণ শুরুতে প্রথম তিন ম্যাচেই আমাদের লড়তে হবে শক্তিশালী দলগুলোর বিরুদ্ধে। তাদের বিপক্ষে ইতিবাচক ফলাফল আদায় করা সহজ হবে না।’
বিশ্বকাপের আগে আয়ারল্যান্ডে প্রস্তুতিমূলক ত্রিদেশীয় টুর্নামেন্টে প্রথম পর্বে র‌্যাংকিংয়ের অষ্টম স্থানে থাকা ওয়েস্ট ইন্ডিজকে দুইবার পরাজিত করেছে বাংলাদেশ। ফাইনালেও ক্যারিবীয়দের পরাজিত করে টাইগাররা। মাশরাফি বলেন, ‘এই জয়ে সমর্থকদের প্রত্যাশার পারদ আকাশ ছুঁয়েছে।’
তিনি আরো বলেন, ‘সর্বশেষ পাঁচ থেকে সাত বছর ধরে মানুষ জয়ের আশা নিয়ে বাংলাদেশ দলের খেলা দেখতে শুরু করেছে। তাদের সবার উদ্দেশ্যে আমি বলতে চাই, বিশ্বকাপ ভিন্ন বলের একটি আসর। আপনারা যদি এখন ইংল্যান্ডের মাটিতে চলমান খেলাগুলো অনুসরণ করেন, তাহলে দেখবেন সেখানে প্রচুর রান হচ্ছে। এখানে ভিন্ন ধর্মী এ্যাপ্রোচ দরকার।
২০১৫ বিশ্বকাপে কোয়ার্টারফাইনাল খেলা দলটির এবারের লক্ষ্য থাকবে আগের আসরের পারফরম্যান্সকে টপকে যাওয়া।
এমএ/ ০৮:২২/ ২ মে
আবারও তিনশ ছাড়ানো টার্গেট…
টাইগারদের বিপক্ষে উইন্ডিজের…
বৃষ্টি হুমকি নেই টনটনে,…
ভারতের বিপক্ষে পরাজয়ের…
চাপমুক্ত হয়ে খেলতে হবে…
এখনও বিশ্বকাপ জিততে পারে…
ইতিহাস-পরিসংখ্যান ভেবে…
বাদ পড়ছেন মিঠুন, আসবেন রুবেল…
পাকিস্তানকে পাত্তাই দিল…
ফের বৃষ্টির হানা, জয়ের সুবাস…
সরফরাজের মামাই চাচ্ছেন…
শুরুতেই উইকেট হারিয়ে বিপদে…
পাকিস্তানকে ৩৩৭ রানের…
শচীনের আর একটি রেকর্ডে…
প্র্যাকটিসে নেই আন্দ্রে…
ভারতের বিরুদ্ধে প্রধানমন্ত্রীর…
সেঞ্চুরিয়ান রোহিতকে ফেরালেন…